Rusko-švedski rat (1554–1557)
Rusko-švedski rat (1554-1557) (švedski: Stora ryska krige, ruski: Шведски поход) bio je uvod u Livonski rat 1558. - 1583.

Nije bio osobito buran i vodio se na relativno uskom frontu duž karelijske granice, završio je potpisivanjem Novgorodskog mira 2. aprila 1557.

Pozadina
Jedan od motiva za taj rat, bila je ljutnja novog švedskog kralja Gustava Vase da odnose s Rusijom održava preko novgorodskog gubernatora a ne direktno sa Moskvom i carem Ivanom Groznim, kao da je manje vrijedan i neki vazal, a ne kralj.

Drugi razlog za rat bio kontinuirano kršenje granice u Kareliji, odnosno sporovi oko lovišta i riba, između naselja na granici.

Tok rata

Kronologija početne faze tog rata ne može se precizno odrediti zbog pomankanja dokumenata iz tog vremena. Izgleda da otvorenih neprijateljstva s obje strane do juna 1555. nije bilo.

Napad je počeo švedski admiral Jakob Bagge 15 - 29. septembra 1555., pomorskim desantom na Utvrdu Orešek u Nevi, ali je odbijen.

Rusija je objavila rat u decembru 1555. i pokrenula ofenzivu u Finskoj. Rusi su 20. januara 1556, razbili švedski napad na Kivinebb (današnje Pervomajskoje).

Rusi su sa relativno velikim snagama (20.000 - 25.000 ljudi) krenuli na Viborg (21. - 25. januar 1556.) i poharali svu njegovu okolicu, ali su se nenadano povukli.

Taj rat štetio je trgovcima s obje strane, čak više švedskim zbog toga je Gustav Vasa zatražio njegov prekid, pristavši na moskovske uvjete, da sa Rusijom komunicira jedino preko Novgorodskog gubernatora. Zbog tog je 13. jula 1556. poslao Knut Johansson, rektora katedrale u Turku u Novgorod da dogovori primirje.
Pregovori su se odužili do aprila 1557.

Izvori

Vanjske veze 
 Stora ryska kriget 1554-1557 
 Отношения между Шведским государством 

1550-e
Rusko-švedski ratovi
Novovjekovni ratovi